**Artikkeli 14.5.2021**

**Vastuullisesti ulos koronasta**

Koronapandemia on koetellut nuorisoseuroja pahasti mutta viimeinkin rokotusten etenemisen myötä on nähtävissä valoa tunnelin päässä. Olemme koonneet tähän artikkeliin vinkkejä ja ohjeita toiminnan turvalliseen avaamiseen.

Seuraamme tiiviisti opetus- ja kulttuuriministeriön uutta korona-avustuskierrosta, mutta tässä vaiheessa siitä ei ole vielä lisätietoa. Tiedotamme asiasta erikseen heti kun tiedämme lisää.

1. **Suosittelemme noudattamaan alueellisia ja paikallisia rajoituksia ja suosituksia**

Sosiaali- ja terveysministeriö on tehnyt maanantaina 10.5. päätöksen, jonka mukaan koronaepidemian torjunnassa luovutaan valtakunnallisista toimenpidetasoista. Vastuu rajoitusten purkamistoimenpiteistä on nyt alueellisilla (AVIt ja sairaanhoitopiirit) ja paikallisilla (oma kunta) viranomaisilla.

Seuraamme rajoitustilannetta ja pyrimme parhaamme mukaan selkokielistämään niitä.

Tapahtumiin liittyvä tiekartta löytyy täältä: [Tiekartta yleisötilaisuuksien järjestämiseksi (hankeikkuna.fi)](https://api.hankeikkuna.fi/asiakirjat/357f8713-8741-49d5-8946-fc19dcfa0a45/d3c40757-aab7-466e-aafa-aa90e94af174/ESITYS_20210322120928.pdf)

Suosittelemme myös ottamaan yhteyttä rohkeasti oman alueen AVIin sekä omaan kuntaan koronaohjeistusten tulkintaa varten.

Voit lukea aluehallintovirastojen koronaohjeista lisää täältä: [Korona - Asiakaspalvelut ja muut asiointitavat - Asiointipalvelut - Henkilöasiakas - Asioi - Aluehallintovirasto (avi.fi)](https://avi.fi/korona)

Autamme mielellämme ohjeiden tulkinnassa, joten olethan yhteydessä oman alueesi aluetoimistoon.

**Terveysturvallisuus on syytä muistaa edelleen**

Toimintaa ja tapahtumia järjestettäessä on edelleen tärkeää huolehtia hyvästä hygieniasta ja siivouksesta. Huolehdithan, että niin järjestäjillä kuin osallistujillakin on selkeästi tiedossa, millaisia terveysturvallisuuskäytäntöjä noudatetaan. Käytännön vinkkejä löytyy OKM:n ja THL:n ohjeesta täältä: [Ohje koronavirustartuntojen ehkäisemisestä yleisötilaisuuksien ja yleisten kokoontumisten yhteydessä sekä julkisten tilojen käytössä (minedu.fi)](https://minedu.fi/documents/1410845/22330894/Ohje%2Byleis%C3%B6tilaisuuksiin%2Byleisiin%2Bkokoontumisiin%2Bja%2Bjulkisten%2Btilojen%2Bk%C3%A4ytt%C3%B6%C3%B6n%2B21.9.2020.pdf/bef30f76-8187-9d78-1444-bb0686c8eeb6/Ohje%2Byleis%C3%B6tilaisuuksiin%2Byleisiin%2Bkokoontumisiin%2Bja%2Bjulkisten%2Btilojen%2Bk%C3%A4ytt%C3%B6%C3%B6n%2B21.9.2020.pdf?/Ohje+yleis%C3%B6tilaisuuksiin+yleisiin+kokoontumisiin+ja+julkisten+tilojen+k%C3%A4ytt%C3%B6%C3%B6n+21.9.2020.pdf)

1. **Syyskauden toimintaa kannattaa markkinoida jo touko-kesäkuussa**

Olemme toiveikkaita, että harrastustoiminta voi käynnistyä lähes normaalisti kesälomien jälkeen, kuten maamme hallitus on koronaexitsuunnitelmassaan hahmotellut. Ihmisillä on varmasti tarve tulla mukaan toimintaan. Järjestämme **17.8. webinaarin**, jossa kerrataan esimerkkejä ja vinkkejä hyvin matalan kynnyksen toiminnan aloittamisesta sekä toiminnan käynnistämisestä pitkän koronatauon jälkeen.

Kannustamme viestimään jo kevään ja kesän aikana tulevan kauden harrastus-ja seuratoiminnasta.

1. **Digitaalisuus on tullut jäädäkseen**

Koronapandemia on tehnyt selväksi, että digitaalisista alustoista on myös paljon hyötyä. Selvitämme parhaillaan mahdollisuutta tarjota Microsoft Teams – työkalua kaikkien jäsenseurojemme käyttöön, jotta etäkokoukset olisivat jatkossa entistä helpompia järjestää. Järjestämme myös elokuussa webinaarin erilaisista digitaalisista ratkaisuista yhteistyössä Sivistysliitto Kansalaisfoorumin eli SKAFin kanssa.

SKAFin taloudellisella tuella voi myös järjestää yhteisöllisiä opintoryhmiä esimerkiksi digitaitojen tai toiminnan käynnistymiseen liittyen. Ota suoraan yhteyttä koulutussuunnittelija Pekka Kinnuseen (pekka.kinnunen@kansalaisfoorumi.fi)

1. **Olemme täällä sinua varten**

Nuorisoseuralaisuuden ytimessä on yhteisöllisyys ja yhdessä tekeminen ja niille on varmasti jatkossa tarvetta entistä enemmän. Miten kannustamme koronan vuoksi toiminnasta pois jääneet henkilöt mukaan? Voisiko aluksi aloittaa vaikkapa pienmuotoisilla pihakahveilla, johon kutsuttaisi mukaan aktiivisia toimijoita?

Aluetoimistojen väki on olemassa teitä jäsenseuroja varten. Olethan meihin yhteydessä varsin matalalla kynnyksellä, mikäli mieltäsi askarruttaa mikä tahansa seura- tai harrastustoimintaan liittyvä asia.

Mikäli tarvitsette apua viestinnässä, on materiaalimme käytössänne: [Palvelulupaus | Nuorisoseurat](https://nuorisoseurat.fi/jasenseuroille/palvelulupaus/)

1. **Hyvät ideat jakoon!**

Kuulisimme kernaasti lisää nuorisoseurojen hyvistä ideoita. Millaisia hyviä ideoita olette jo toteuttaneet korona-aikana?

Kannustamme teitä kertomaan hyvistä ideoista esimerkiksi sosiaalisen median kanavissa aihetunnisteella **#nuorisoseuratarinat,** **#nuorisoseurat140v** ja **#tekemisenriemua**. Voit myös jakaa tarinoita Nuorisoseurat24-Facebook-ryhmässä.